Barnaheill stýra verkefni á vegum Child Focus hér á landi : Unnið að skráningu félagasamtaka sem eru virk í stuðningi við týnd börn og börn sem eru beitt kynferðislegu ofbeldi Barnaheill gengust fyrir kynningarfundi 25. júní sl. með fulltrúa belgísku samtakanna Child Focus í Brussel á verkefni í þágu barna , sem styrkt er af Evrópusambandinu . Verkefnið miðast að því að koma á fót skrá yfir frjáls félagasamtök í Evrópu , sem eru virk í stuðningi við týnd börn og börn sem beitt eru kynferðislegu ofbeldi og eru í samstarfi við lögreglu og réttarkerfið ( Directory of civil society organisations working in the field of missing and sexually exploited children ) . Unnið að skráningu félagasamtaka sem eru virk í stuðningi við týnd börn og börn sem eru beitt kynferðislegu ofbeldi Barnaheill gengust fyrir kynningarfundi 25. júní sl. með fulltrúa belgísku samtakanna Child Focus í Brussel á verkefni í þágu barna , sem styrkt er af Evrópusambandinu . Verkefnið miðast að því að koma á fót skrá yfir frjáls félagasamtök í Evrópu , sem eru virk í stuðningi við týnd börn og börn sem beitt eru kynferðislegu ofbeldi og eru í samstarfi við lögreglu og réttarkerfið ( Directory of civil society organisations working in the field of missing and sexually exploited children ) . Samtökunum Child Focus var komið á fót í kjölfar hvarfs tveggja stúlkna í Begíu í júní 1996 . Stúlkurnar urðu fórnarlömb barnaníðingsins Marc Dutroux sem nýverið hlaut lífstíðardóm fyrir mannrán og nauðganir . Á fundinum kynnti Tessa Schmidburg frá Child Focus í Brussel verkefnið og sat fyrir svörum . Verkefnið er undir stjórn Child Focus í Brussel sem er miðstöð Evrópu fyrir „ Missing and Sexually Exploited Children " . Fimmtán Evrópulönd eru þegar komin inn í skrána og senn bætast Ísland , Noregur og Búlgaría í hópinn . Barnaheill stýra verkefninu hér á landi . Child Focus-samtökin gerðu kröfu um að tveir sérfræðingar frá hverju landi yrðu jafnframt þátttakendur í verkefninu , annar frá lögreglu , hinn úr dómskerfinu . Íslensku sérfræðingarnir eru frá Lögreglunni í Reykjavík og Héraðsdómi Reykjaness .